PROS ทำบุญครบรอบ 25 ปี – เปิดสนง.ใหม่ขยายธุรกิจโตแกร่ง
PROS ทำบุญครบรอบก่อตั้ง 25 ปี พร้อมเปิดอาคารสำนักงานใหม่ และ ศูนย์ฝึกอบรม เตรียมลุยขยายธุรกิจโตแกร่งเพื่อเติบโตอย่างยั่งยืน
PROS ทำบุญครบรอบก่อตั้ง 25 ปี พร้อมเปิดอาคารสำนักงานใหม่ และ ศูนย์ฝึกอบรม เตรียมลุยขยายธุรกิจโตแกร่งเพื่อเติบโตอย่างยั่งยืน
17 พ.ย. 2564

นายพงศ์เทพ รัตนแสงสรวง ประธานเจ้าหน้าที่บริหาร บริษัท พรอสเพอร์ เอ็นจิเนียริ่ง จำกัด (มหาชน) หรือ PROS ผู้ให้บริการรับเหมาติดตั้งงานระบบวิศวกรรมประกอบอาคาร นำทีมผู้บริหารและพนักงานของบริษัท ร่วมพิธีทำบุญถวายภัตตาหารเพลแด่พระภิกษุสงฆ์จำนวน 9 รูป ในโอกาสครบรอบ 25 ปีของการก่อตั้งบริษัท และเพื่อความเป็นสิริมงคล เสริมขวัญกำลังใจให้พนักงาน
นอกจากนี้บริษัทฯ ยังเดินหน้าแบ่งปันความสุขให้สังคมรอบข้างอย่างต่อเนื่องโดยได้ส่งมอบเครื่องเล่นสนามใหม่ให้กับโรงเรียนบ้านหนองระแหง (ชมแสงประชานุกูล) สังกัดกรุงเทพมหานคร พร้อมกับความร่วมใจของพนักงานช่วยกันซ่อมแซมเครื่องเล่น และเปลี่ยนชิ้นส่วนอุปกรณ์เครื่องเล่นให้สามารถกลับมาใช้งานได้อย่างปลอดภัย
อีกทั้ง PROS ยังถือฤกษ์ดีในโอกาสครบรอบ 25 ปี เปิดอาคารสำนักงานใหม่สำหรับพนักงานฝ่ายติดตั้ง และศูนย์ฝึกอบรม ณ อาคารสำนักงาน ถ.จตุโชติ ซึ่งได้รับอนุญาตจากกรมพัฒนาฝีมือแรงงาน กระทรวงแรงงาน ให้เป็นศูนย์ทดสอบมาตรฐานฝีมือแรงงาน ในสาขาช่างไฟฟ้าภายในอาคารอีกด้วย เพื่อเป็นการพัฒนาบุคลากรและช่างให้มีความเชี่ยวชาญสำหรับรองรับการขยายงานในอนาคต